eo eo eo eo eo eo en eo en pt en en en eo eo eo eo en en en eo eo en en en eo en en eo eo en eo eo eo eo eo eo en en en eo eo eo eo eo eo en en en eo en en en eo en en en eo en en en eo eo eo eo eo eo eo eo eo eo en en eo eo eo eo eo en en en eo eo eo eo eo eo eo en en en en en
teknologio, komputiko, scienco kaj aliaj studemulaj temoj
Blogo por Esperantistoj kiu temas pri teknologio, komputiko, scienco kaj aliaj temoj kiuj interesas studemulojn.
Demandu min pri iu ajn!
Pomo kaj fonto de kreskoj
Mi tre sxatis la diron de Tim Cook kiam li estis pridemandita de kie venos estonta kresko, li respondis: Ni estas Pomo.
Kompreneble, la kresko venos de novaj produktajxoj pri kiuj ni nun scias apenaux unu du hazardajn onidirojn.
Alivorte, ne timigxu. La firmao ne implodas.
Filed under apple share price firmao Pomo esperanto eo opinia
La plej trafa observo el la komentoj de The Verge.
“Ne estas facile trovi manieron atenci kontraŭtrustajn leĝojn per ensalto en konkurencon kontraŭ preskaŭ-monopolisto kiu debateble (verŝajne, probable) estas engaĝita pri preda prezado por elteni konkurantojn el la merkato, sed ĉi tiel evidente estas kiel tion fari.”
“It’s not easy to find a way to violate antitrust law by jumping into competition against a near-monopolist that was arguably (probably, likely) engaged in predatory pricing to keep competitors out of a market, but this is apparently how it’s done.”
Means, motive, and opportunity: why antitrust lawyers smacked down Apple’s iBookstore | The Verge
Filed under Apple ibookstore ebooks esperanto opinia competition kondurenco law leĝoj
Mi estas damne naŭzita de la enuigo de artikoloj kiel tiu ĉi
La artikolo estas titolita jene:
‘Can’t innovate anymore, my ass’: Apple’s bravado clouds the company’s real challenges | The Verge
('Ne plu povas fari novaĵojn, mia pugo’: Kuraĝaĉo de Apple obskuras la verajn defiojn de la firmao)
La artikolo koncedas ke Apple bone produktas novajn produktaĵojn, sed plendas ke nur en kategorioj ekzistantaj.  Ekzemple, la Mac Pro eble estas tre nova kaj freŝa, sed ankoraŭ estas komputilo en kategorio tre malnova.
Ĝi ankaŭ plendas ke Apple ne sufiĉe rapide konkurencas kontraŭ Google.  Mapoj venas al OS X, sed ne al retpaĝo.  Ili enkondukas novajn versiojn de iWork aplikaĵoj, kaj tiuj eĉ havos retversiojn!  Sed tiuj ĉi ne sufiĉas ĉar ili ne estas en nova industri-rompa kategorio.
Fine, la artikolo ankaŭ plendas ke malgraŭ tio ke Tim Cook aludas ke ili volas fari ion pri televidiloj, aŭ volas eniri ian novan produktkategorion, Apple ankoraŭ ne estas farinta tion ĝis nun.  Kaj por la artikola aŭtoro, ankoraŭ Apple ne pruvis ke ili povos.
ENUIGA.  Ĉi tia artikolo Mem estas malnova.  Ni povas vidi sufiĉe klara de la amaso da anoncoj ĉi-semajne ke Apple estas viglege laboranta, kaj prilaboranta multegon de novaĵoj.  Steve Jobs ne estas necesa por ili tute ĝisdatigi, refreŝigi la iPhonan interfacon, dizajni novajn produktaĵojn, kaj servicojn.
Jes. Mi komprenas, ni volas vidi la estontecon, ni volas havi nun tion kio bezonas tempon por fini.  Sed la historio de tempo ne ĵus haltis.  Ĝi daŭras.  Kaj en la aŭtuno Apple anoncos aliajn aferojn.  B.v. surteni viajn pantolonojn.  Kaj ĉesu la pesimisman plendadon.
Filed under apple esperanto opinia innovation
En la angla podkasto, the talk show, gastigulo John Gruber diskutis dum la plej fresxa epizodo, ke li antaulernis ke la nova interfaco de iOS estos “polusiga.”
Jen ligilo al la poskasto por tiuj interesitaj: http://feeds.muleradio.net/thetalkshow
Nun, tagon post la anoncaro de la cxefprelego de WWDC, mi estas leginta amason da reagoj per kaj blogaj artikoloj kaj en iliaj komentoj. Veras ke Gruber antauxsciis malmulte pri aferoj anoncotaj, tamen, lia fonto de informoj evidente estis tre prava. La reagoj al sxangxoj en iOS 7 strecxigxas trans la tuta gamo, de glora amo al malamema nauxzigxo.
Miaj opinioj situas ie meze inter la ekstremoj, sed sidas pli proksima al amo. Fakte, mi estas scivolema, kaj fine esperema ke la sxangxoj, kiam mi havos oportunon ilin provi kaj uzi, montrigxos tre pozitivaj. La piktogramoj kaj koloraro ne estas miaj plej favorataj, sed la aliaj sxangxoj al kiel la sistemo uzigxas, cxiuj miaopinie reprezentos grandajn pasxojn antauxen. Aparte mi sxatas la novan taskelektilon inter rulantaj aplikajxoj. La regila regilo (mia esperantigo de Control Centre) ankaux estas tre bonvena.
Tamen, pli gxenerale cxiuj cxi tiuj sxangxoj signalas ke Apple estas preta fari vastajn kaj balaajn plibonigojn en cxiu angulo de la operaciumo, ecx tiuj kiuj ne estas tusxitaj de la originala iPhone. Kaj cxi tiu portas grandan eksciton.
Filed under esperanto Apple ios ios 7 dizajno opinie operaciumo
Ne plu la piktogramo de mapoj montros al vi ke estas socie akceptebla stiri rekte de la ponto al la subiranta ŝoseo.  Jej!
Filed under esperanto iOS apple maps mapoj opinia
Mi devas konfesi. Mi amas malbonhumoran katon. Kaj cxi tiu estas brulmarkita por OS X. Jej!!! Mi ne povas atendi gxis WWDC!
Filed under esperanto os x apple grumpy cat
Estas la dua fojo ke mi lavis kaj sekigis ilin kun la vestajxoj, kaj ili ankoraux funkcias perfekte! Mirinde.
Filed under esperanto earbuds apple
Retaplikaĵaj Problemoj, Parto 2
Mia originala artikolo pri retaplikaĵoj kaj la malfacilaĵoj rilate al tiuj diskutis kiom malfacila estas verki partojn de la interfaco por havi ĝin sentiĝi kiel indiĝena aplikaĵo. Hodiaŭ mi volas prikomenti dutri klavaro-rilatajn problemojn kaj kiel ili interagas kun la reta vido (UIWebView), kaj ankaŭ unu rilate al fizika ekstera aparato.
Ni verkas aplikaĵon kiu estas sufiĉe ampleksa, por negocoj, malgrandaj vendejoj. La interfaco estas farita tute el HTML elementoj, al kiu aplikiĝas stiloj, kaj ankaŭ estas malgranda parto verkita en Objective-C, la indiĝena lingvo de iOS, por ligi la HTML interfacon al specifaj “malmolaj” aparatoj. Ĉiu HTML elemento estas bildigita laŭ la “reta vido”. Ĉiu parto de softvara interfaco (escepte eble ludoj aŭ aliaj malkutimaj interfacoj) estas faritaj el “vidoj.” Vido estas la baza objekto kiu povas bildigi sur la ekrano kaj kiu povas akcepti enmetojn de la uzanto per fingrotuŝoj aŭ alie. Kaj la vidoj estas aranĝitaj hierarĥie, tiel ke se oni tuŝas iun vidon la defaŭlta konduto de tiu estas plusendi la mesaĝon al sia patro, kaj tiu procezo daŭras ĝis iu patra vido respondas al la mesaĝo, aŭ la mesaĝo falas de la fino de la hierarĥio kaj estas ignorita. Kutime, kompleksa interfaco estas farita el dekoj aŭ teorie centoj de tiel ingitaj vidoj. Kaj ĉiu vido povas esti sub-klasigita de la programisto por havi plenan regon super ĝia konduto. Do, ekzemple, se butono kutime moviĝas ene kaj malene kiam surklakita, oni povas ŝanĝi tiun konduton se dezirata.
Nun ni venas al la reta vido. La reta vido estas unu sola, granda, unuopa “indiĝena” vido, kiu interpretas kaj bildigas HTML kodojn interne de ĝi. Ĉi tiu procezo estas eksterordinare komplika. Do, se io okazas en ĝi rilate al kiel ĝi interpretas HTMLon, estas treege komplika, praktike malebla, ŝanĝi tiun konduton. Pli malbone, foje troviĝas cimoj. Mi volas mencii du antaŭ mi reiros al la problemo menciita en la unua paragrafo.
Okazas relative ofte ke oni havas interfacon kiu provizas panelojn kiuj enhavas tekstokampojn kaj prembutonojn, kiuj rivelas aŭ kaŝas la panelojn. Vidu la ekranbildojn jenajn:
En la unua bildo, estas longa “inventaro” butono. Kiam surklakita la dua bildo rezultas, kaj la inventara alĝustiga panelo ekaperas. Vi povas vidi en la supra panelo ke estas multaj tekstokampoj, kaj vi ankaŭ povas vidi ke iom da tiuj kampoj kuŝas rekte super (pli proksima al la uzanto) la originala inventara butono. Do, la problemo: Kiam en reta vido oni tuŝas parton de la ekrano, kaj tiu tuŝo aktivigas javaskripton kiu igas tekstokampon ekaperi sub punkto tuŝita de la fingro, tiu kampo mem ankaŭ ricevos la tuŝon. Nekredeble ĝena, kaj estas nenion (laŭ mia scio) por fari por preventi ĝin. Tuj poste la klavaro leviĝos kaj la kampo enfokusiĝos. Granda problemo por retaplikaĵaj disvolvantoj, kaj tre malfacile ĉirkaŭ-labori.
Dua problemo, permesu min ekspliki. Kiam kampo estas proksima al la malsupro de la ekrano, kiam la klavaro leviĝos, ĝi kompreneble kovros tiun ekranparton. Do, kutime, se la kodo estis indiĝena entute, la programisto devus permane ŝanĝi la rulpoziciojn kaj grandojn por movi la kampon supren tiel ke ĝi ankoraŭ videblos. La reta vido, tamen, faras multan da la laboro por vi, aŭtomate. Tiu ĉi estus bonveninda se ĝi funkcius sencime. Tamen, la vivo neniam estas tiom malavara. Okazas ofte, sed laŭ mia sperto iom hazarde, ke kiam la klavaro remalleviĝas, la rulpozicio ne ĝuste reiras al la originala pozicio. Niaaplikaĵe, la paĝo estas precize la ĝustan larĝon kaj alton por laŭmezuri la ekranon. Do, tiam kiam la cimo okazas kaj la rulpozicio ne reiras ĝuste, parto de la interfaco restas ekster la ekranaj limoj. Por repoziciigi la interfacon, necesas tuŝi tie kaj tie kaj esperi ke la reta vido movos ĝin denove. Treege ĝena.
Laste, mi promesis ke mi menciis problemon rilate al ekstera aparato. Pro tio ke nia aplikaĵo estas por negoco, estas PDV sistemo, uzinda de vendistoj, ili volas havi kapablon enskani vendotojn per la skankodo presita sur la pakaĵon. Nia aplikaĵo havas kapablon uzi la kameraon, sed ĝi ne estas la plej rapida nek plej fidinda. Do ni volas uzi “bludentan” (Bluetooth) skanilon. Preskaŭ ĉiu bludenta skanilo operacias en speciala modalo konata kiel “HID” (Human Interface Device aŭ Homa Interfaca Aparato). Tiamodale, oni ne devas subteni la aparaton specife en la aplikaĵa kodo, ĉar la aparato ŝajnigas esti klavaro! Tre lerta, ĉu ne? (* dio mia, mi ĵus ekpensis ke eble mi jam verkis artikoleton pri tiu ĉi problemo, antaŭ monatoj. Ajnakaze, mi ĵus rerenkontis la problemon hieraŭ en mia laboro do estas remenciinda.) Iu ajn tekstokampo povas akcepti enmeto de la skanilo, ĉar la skanilo sendas datumojn ĝuste kiel bludentan klavaron. Tiu ĉi havas problemojn en iOS reta vido, tamen. Estas du manieroj interkapti klavarajn datumojn, aŭ per teksto kampo enfokusita, aŭ per onKey—- eventoj de la dokumento, fenestro aŭ paĝkorpo. Mi diru unue ke la lasta maniero simple ne funkcias en iOS. Se kampo ne estas fokusita, tiuj onKey—- eventoj neniam okazos, kaj estas nenion fari por okazigi ilin. Due, kaj fine, se teksto kampo estas en fokusita, la virtuala klavaro volas esti videbla. Ha, nu, la skaniloj havas rimedon por tio, ofte bona skanilo havas butonon sur si por regi ĉu la klavaro estu supra aŭ malsupra. Perfekte! Ho, atendu, perfekte krom kiam oni estas en reta vido, ĉar la reta vido aldonas al la klavaro “helpan strion.” Ĝi estas tiu strio kiu surhavas la “Previous/Next” (Antaŭa, Sekva) butonojn. Tiu strio neniam foriras se tekstokampo estas enfokusita, sendepende de ĉu la klavaro videblas aŭ ne, kaj ĝi okupas spacon sur la ekrano kiu estu uzata de la aplikaĵo mem.
Do, fine, estas kelkaj ĝenaj, kaj preskaŭ ne cirkaŭireblaj problemoj, rilate al la klavaro, por retaplikaĵoj.
Filed under esperanto retaplikaĵo programado ios javascript apple
La Filozofio de iOS
Kiu scias ĉu ĉi tiu ŝanĝos en la venonta versio, sed ekde la komenco iOS havis filozofion kiu estis esti pli simpla ol la partneraj aplikaĵoj sur la tablosurfaco.
Prenu Notojn (Notes), ekzemple.  Ne nur estas la interfaco kiu malsamas iomete, sed ankaŭ la bazaj kapabloj.  Sur la tablosurfaco oni povas krei novajn dosierujojn (nur unu nivelo ankoraŭ.)  Sur la tablosurfaco oni povas elekti la tiparon, la tiparan fasonon kaj pezon.  Oni ankaŭ povas treni kaj faligi notojn de unu dosierujo al alia.  Ĉiuj ĉi tiuj estas plene maleblaj en la iPhone, laŭ dizajno tamen.
Notoj, por iPhone, ne povas krei dosierujon, ne povas forviŝi dosierujon, ne povas ŝanĝi la nomon de dosierujo.  Ne povas plipezigi la tiparon de iu ajn noto, ne povas ŝanĝi la tiparon de noto al noto.  Kaj ne povas movi noton de kie ĝi estas ien aliloke.  Ĉu tiu signifas ke Notoj por iPhone estas difektita?  Ĉu tiu signifas ke al la iPhone mankas multaj bazaj kapabloj?  Ĉu tiu signifas ke la iPhona versio de Notoj estas senutila?  Ne, ne kaj fine, ne.  Anstataŭ pensi ĉi tiel, oni eksciiu ke ĉi tiu estas la filozofio de iOS ĝenerale.  ESTU PLI SIMPLA.  Aparte en poŝkomputilo kiu havas malgrandan ekranon kaj ne havas klavaron nek muson.  La filozofio estas ke se oni simple akceptas ke ne eblas fari tiujn aferojn rekte de la iPhone, li baldaŭ pri tiuj forgesos.  Sed se oni povus, ekzemple, ŝanĝi tiparon, tiam li verŝajne provus, kaj la sperto estus malglata, kaj li frustriĝus kaj la tuta sperto estus efektive malpli bona ol se li ne havus la eblon entute.
Memoru, tamen, se oni manipuladas noton per la tablosurfaca versio de Notojn, li povas fari ian ajn ŝanĝon, kaj per iCloud, la formato kaj loko de la noto estos sendita al la iPhone kaj estos tie videbla.
Filed under Apple iOS esperanto Filozofio softvaro icloud
Mi devas klarigi al mi mem miajn pensojn kiuj okupas mian menson dum la pasintaj kelkaj tagoj.
WWDC pendas super ni, kaj la atendoj ne povus esti pli altaj.  Google ĵus gastigis disvolvantojn ĉe sia propra konferenco, Google I/O.  Kelkaj rimarkis ke Androido ne estis multe pridiskutata, kaj opiniis tion stranga.  Kaj inter la aferoj pripensataj pri Apple estas iCloud kaj kiel ili ĝustigos ĝiajn problemojn, sed ankaŭ la estonteco de multaj aferoj, la estonteco de la iPhone, de iOS, de OS X (naskita Mac OS X), la Mac Pro, la Mac mini, kaj pli.  Mi preskaŭ ne devas mencii tute novajn aferojn kiel ĝiaj paŝoj en la televidilan merkaton, aŭ la inteligentan brakhorloĝon.
Inter ĉiuj ĉi tiuj estas daŭra pensado pri kiel ili integrigos la partojn.  Ĉu OS X fariĝos pli kaj pli kiel iOS? Ĉu aplikaĵoj de iOS povos havi pli da kapablo interkomuniki, kaj al kiu fino?  Ĉu nova Apple TV kapablos ruligi aplikaĵojn elŝuteblajn de la App Store?  Se jes, kio pri la zapilo, kompreneble la nuna sub-ruĝa (IR, angle) zapilo ne sufiĉos por ludoj.  iCloud… ĉu Apple iam ajn povos havi retservon kiu funkcias bone, rapide, fidinde, kaj kiu ofertos al ni ĉion pri kio ni iam sonĝis?  Kaj laste, ni havas la plendemulojn por kiuj ĉiu paŝo en la estontecon kiun Apple povus fari estos iel malbona, ĉar ĝi malutilos al la karaj manieroj nun amataj por ni uzi niajn maŝinojn.
Do, pripensante ĉiujn ĉi tiujn, mi havas kelkajn komentojn.  Jam kelkaj en la blogosfero prikomentis ke Google ŝajnas voli “preni ĉiom da la miksitaj terpomoj.”  Kaj Apple ne estas malsaĝa.  Unu afero rimarkita pri I/O estas ke Google ne multe menciis Androidon.  Kaj, se vi memoras, Andy Rubin (de kie venas la vera vorto, “Androido”) pseŭde eksdungiĝis de Google, fakte li ne plu estas la estro de la Androida divido, sed kiu nun estas? Sundar Pichai, la estro de ChromeOS divido.  Ankaŭ, Mikrosofto vere ne plu estas la malamiko de Apple. Multmaniere, Apple venkis en tiu milito.  Tiu ne signifas ke Mikrosofto malvenkis aŭ ne plu ekzistas, sed ĝuste kiel Steve Jobs diris, por Apple sukcesi, Mikrosofto ne devas malsukcesi.  Apple “venkis,” tiamaniere ke nun ĝi havas multe da mono, grandan perceptiĝon en la mondo, kaj tiuj kiuj alie volus aĉeti makintoŝon nun almenaŭ konsideras la eblon kaj libere elektas.  Ne, nun, estas klare, Google estas la nova malamiko.  Google havas multe da mono, sed ankaŭ amasojn da talento, kaj ĝi havas deziron superi ĉion kaj ĉiun, inkluzive super Apple kiu elpuŝus ĝin kiel kaj kiom eble plej ofte.  Vidu por ekzemplo, Mapoj kaj YouTube en iOS6.  Ne povas esti duboj ke Apple faris tiujn ŝanĝojn por unusola kialo, por malpliigi la potencon de Google en la iOS medio.
Tamen, nun vidu la duan ekzemplon, ChromeBook.  Jes, jes, ĝi estas tro multekosta, kaj ĝi nur ruligas retaplikaĵojn, kaj ĝi ne havas tiun kaj tiun, bla bla bla.  Fidu min sinjoro, ChromeBook estas rekta atako sur la tereno de Apple.  Se Google havus sian vojon, ĉiu en la mondo uzus ĝiajn servojn, kaj neniu alia firmao povus interveni inter ĝi kaj ĝiaj uzantoj.  Google havas fortajn instigojn daŭrigi sian puŝegon en la terenojn de Apple, ĝi eĉ havas oportunon kaj kapablon malsidigi Mikrosofton. Ĝi estas pli juna, pli rapida, pli vorema, pli pelata venki ol Mikrosofto, kaj en kelkaj manieroj pli da ĉi tiuj eĉ ol Apple.  Sed la plej timiga parto estas ke ChromeOS estas pli “simpla” ol OS X.  OS X venas el erao kiam Vindozo estis la sola konkuranto.  Sed hodiaŭ la teĥnologia pejzaĝo tre malsimilas tiun de hieraŭ.  Apple estas fama por laborante por plisimpligi komputilojn.  Sed la OS X de hodiaŭ ne estas sufiĉe simpla, ne eĉ proksima al tiu celo.  Se ChromeOS kaj la ChromeBook fariĝos pli kaj pli bonaj dum la venontaj jaroj, same kiel Androido pli kaj pli boniĝis dum la pasintaj jaroj, Apple trovos sin alfrontantan teruran konkuranton.  Tamen, se vi estas Apple ŝatanto, kiel mi, ne ŝanceliĝu en viaj botoj.  Kiel dirite, Apple ne estas malsaĝa.  Kaj estas precize tial ke ĝi prilaboras iCloud kaj la fundamentajn ŝanĝojn de la operaciumo por radikale simpligi ĝin.
Fina komento: Miaj gepatroj po ambaŭ havas Makintoŝon, kaj samtempe Flash ĉesis funkcii ĉar ĝi postulis ke ili devas unue ĝisdatigi ĝin.  Ili ambaŭ estis haltigitaj en siaj trakoj.  Miaj gepatroj ne havas ideon, nek deziron scii kiel ĝisdatigi flaŝon.  La Makintoŝo de hodiaŭ restas tro komplika por kompreni por la averaĝa, ne teknike lerta, sed ankoraŭ bone edukita, persono.  Apple scias ĉi tion, kaj ĝi laboras longe kaj forte por ŝanĝi ĝin.  Ĉar, se ĝi ne plibonigos la sperton, Google sendube enplonĝos kaj interrompos en ĝian lokon.
Filed under Google Apple iOS ChromeOS esperanto opinia operaciumo
Page 2 of 4
We love Tumblr & Stationery by Thijs